**PRIMĂRIA MUNICIPIULUI SUCEAVA**

**Nr. 13496 / 10.04.2017**

**EXPUNERE DE MOTIVE**

**privind aprobarea documentaţiei de urbanism**

**PLAN URBANISTIC ZONAL şi Regulamentul de urbanism aferent**

**pentru construirea a trei hale cu destinația de producție tâmplărie PVC, depozitare și clădiri cu destinația de showroom, birouri, magazin piese auto, locuri de parcare, împrejmuire, pe teren proprietate privată în suprafață totală de 4063 mp**

Planul Urbanistic Zonal şi Regulamentul de urbanism aferent supus aprobării Consiliului local reprezintă instrumentul de planificare urbană, de reglementare specifică, prin care se coordonează dezvoltarea urbanistică a zonei studiate având o suprafaţă de 4063 mp teren proprietate privată, identic cu parcelele cadastrale nr. 48163 (1185mp), nr. 49545 (1135mp), nr. 49573 (898mp), nr. 38641 (845mp), situat în intravilanul municipiului Suceava, pe strada Grigore Alexandru Ghica. Documentaţia prezentată cuprinde reglementări urbanistice cu privire la: regimul de construire, funcţiunea zonei, înălţime maximă admisă, coeficientul de utilizare a terenului (CUT), procentul de ocupare a terenului (POT), retragerea clădirilor faţă de aliniament şi distanţele faţă de limitele laterale şi posterioare ale parcelei, caracteristicile arhitecturale ale clădirilor, materiale admise, organizarea circulaţiei şi acceselor, spaţii verzi amenajate, locuri de parcare.

Reglementările conţinute în documentaţia de urbanism aprobată vor sta la baza întocmirii documentaţiilor tehnice pentru obţinerea autorizaţiei de construire.

În conformitate cu prevederile Legii nr. 50/1991, republicată, privind autorizarea executării lucrărilor de construcţii, Ordinul MDRL 839/12.10.2009 privind aprobarea Normelor metodologice de aplicare a Legii nr. 50/1991 republicată, ale Legii nr. 350/2001 privind amenajarea teritoriului şi urbanismul, ale HGR nr. 525/1996 republicată privind aprobarea Regulamentului General de Urbanism şi ale Planului Urbanistic General al Municipiului Suceava cu Regulamentul local de urbanism aferent,

În baza dispoziţiilor art. 36 alin. (2), lit c), alin.(5) lit. c) , art.45 alin.(2), lit e), art. 47 şi art. 49 din Legea administraţiei publice locale nr. 215/2001, republicată, se supune aprobării Consiliului Local al municipiului Suceava proiectul de hotărâre în forma redactată şi prezentată alăturat.